Clash of Clans

Clash of Clans ir 2012. gada MMO stratēģijas videospēle, ko veidoja un publicēja Supercell, videospēļu firma Helsinkos, Somijā.

Spēles būtība

Spēlētājam spēles sākumā tiek piešķirta neliela teritorija, uz kuras ir jābūvē savs ciems un jāuzlabo visas būves un karaspēks, kas atrodas spēlētāja ciemā. Tiešsaistes režīmā ir iespēja uzbrukt citu spēlētāju ciemiem un aizstāvēt savu ciemu pret svešinieku armiju uzbrukumiem. Spēlētāji var apvienoties klanos un ar klanu piedalīties karos. Lai ieņemtu sevis cienīgu vietu rangā, nepieciešams aktīvi karot, par salaupīto naudu vai eliksīru ir iespējams uzlabot savu pilsētu. Spēlētājs var būt vai nu mierīgs celtnieks, vai mežonīgs iekarotājs.

Celtnes

Lai nopelnītu un uzglabātu zeltu un eliksīru, spēlētājiem ir jāveido zelta raktuves un zelta krātuve un eliksīra savācēji un tā glabātavas. Eliksīrs tiek izmantots, lai apmācītu jaunus kareivjus, veikt pētījumus laboratorijā, lai uzlabotu karaspēku, pielādētu X - Loku ( pieejams no rātsnama 9. līmeņa), kā arī veidot un uzlabot atsevišķas ēkas, galvenokārt, attiecas uz ēkām, ko izmanto cita spēlētāja bāzes iznīcināšanai. Zelts tiek izmantots, lai izveidotu aizsardzības ēkas, un uzlabotu rātsnamu, kas ļauj piekļūt jaunām ēkām un iespējamiem augstākiem uzlabojumiem esošajām ēkām.

Klani

Vēl viena iespēja spēlē — izveidot savu klanu vai pievienoties esošai militārajai aliansei. Pievienošanās klanam paver jaunu redzesloku kaujās — spēlētājs var piedalīties aizraujošos klanu karos starp dažādiem klaniem. Aktīva dalība klanos ievērojami palielina spēlētāja bāzes jaudu. Spēlētājs var jebkurā laikā pieprasīt papildu karaspēku no saviem klana biedriem. Ja klanā ir biedri, kas spēlē ilgāku laiku, viņi var atsūtīt jaudīgākus karavīrus. Tos, savukārt, var izmantot uzbrukumiem citu spēlētāju ciemiem un aizsargājot savu bāzi. Galvenā spēles īpašība — šo spēli spēlējot ilgtermiņā, modernizējot bāzi un karavīrus, ar katru jaunu uzlabojumu līmeni, par jauniem uzlabojumiem ir jāmaksā daudz lielāka summa zelta monētu vai eliksīra.

Klanu līmeņi un privilēģijas

 Klana līmenis  Pieredzes punkti līdz jaunam līmenim  Pirmā privilēģija  Otrā privilēģija 1. līmenis  Nav  Nav privilēģiju  Nav privilēģiju 2. līmenis  500  Gaidīšanas laiks līdz jaunam kareivju pieprasījumam — 15 minūtes  Papildu vieta krātuvē kara laupījumam — 10 % 3. līmenis  1200  Resursu atgriešana — 20% no ziedotā karaspēka vērtības   Papildu klana cīņu laupījums — 10% 4. līmenis  1900  Ziedošanas limits — 6 kareivji  Papildu vieta krātuvē kara laupījumam — 20% 5. līmenis  3100  Ziedotā karaspēka uzlabojums — 1 līmenis  Papildu kara laupījums — 15% 6. līmenis  3800  Resursu atgriešana — 35% no ziedotā karaspēka vērtības  Papildu vieta krātuvē kara laupījumam — 30% 7. līmenis  4500  Gaidīšanas laiks līdz jaunam karaspēka pieprasījumam — 10 minūtes  Papildu kara laupījums — 20% 8. līmenis  5200  Ziedošanas limits — 8 kareivji  Papildu vieta kara laupījumam krātuvē — 40% 9. līmenis  5900  Resursu atgriešana — 50% no ziedotā karaspēka vērtības  Papildu klanu kara laimests — 25% 10. līmenis  7900  Ziedotā karaspēka uzlabojums — 2 līmeņi  Papildu vieta krātuvē kara laupījumam — 50% 

Atsauces

 Ārējās saites 
Supercell mājaslapa

Kategorija:Android spēles
Kategorija:IOS spēles
Kategorija:Tiešsaistes spēles
Kategorija:Supercell
Kategorija:2012. gada videospēles